Apr 25,2015
కార్మికులను తొలగించనున్న ఫోర్డ్‌
          న్యూయార్క్‌ : ఫోర్డ్‌ కార్ల అమ్మకం తక్కువగా ఉన్నందున అమెరికాలోని మిషిగాన్‌ అసెంబ్లీ ప్లాంట్‌లో పనిచేస్తున్న 700 మంది కార్మికులను ఉద్యోగాల నుండి తొలగిస్తున్నట్లు ఫోర్డ్‌ మోటార్‌ కంపెనీ తెలిపింది. డెట్రాయిట్‌లోని మిషిగాన్‌ అసెంబ్లీ ప్లాంట్‌లో వచ్చే జూన్‌ నుండి మూడు షిప్టులకు బదులుగా రెండు షిప్టుల్లోనే పని జరగనుంది. ఫోర్డ్‌ ఫోకస్‌, సీ-మ్యాక్స్‌ హైబ్రిడ్‌ కార్ల అసెంబ్లింగ్‌ ఇక్కడ జరుగుతోంది. ఇటీవల అమెరికా అధ్యక్షుడు బరాక్‌ ఒబామా ఈ ప్లాంట్‌ను సందర్శించారు. అయితే డిమాండ్‌ కన్నా కార్ల ఉత్పత్తి ఎక్కువ కావడంతో గతంలో కొన్ని రోజులు ప్లాంట్‌ను మూసేశారు. 2009 తర్వాత ఫోర్డ్‌ ఒక షిప్టు తగ్గించడం ఇదే ప్రథమం. 675 మంది అసెంబ్లింగ్‌ కార్మికులను, 25 మంది వేతన కార్మికులను జూన్‌-సెప్టెంబర్‌ మధ్య మూడు దఫాలుగా తొలగించనున్నట్లు సంస్థ తెలిపింది.
మీ స్నేహితులకు రికమెండ్ చెయ్యండి